Darius Gudelis

Darius Gudelis (g. 1974 m. birželio 14 d. Anykščiuose) – Anykščių rajono politinis veikėjas, ryšių su visuomene konsultantas.

Biografija 

1992 m. baigė Anykščių Jono Biliūno vidurinę mokyklą, 1996 m. – Vilniaus pedagoginį universitetą, 1998 m. – Kauno technologijos universitetą, 2004 m. – Mykolo Romerio universitetą, įgijo viešojo administravimo magistro laipsnį.

1996 m. Anykščių rajono savivaldybės administracijos Kraštotvarkos tarnybos žemėtvarkininkas, 1996–1998 m. – administracijos užsienio ryšių ir turizmo specialistas. 1998–2000 m. Anykščių rajono savivaldybės mero patarėjas.

2001–2004 m. Anykščių rajono savivaldybės meras. 2004–2006 m. Lietuvos Respublikos Prezidento Valdo Adamkaus patarėjas, Vidaus politikos ir analizės skyriaus vadovas.

2006–2019 m. UAB „VIP Viešosios informacijos partneriai“ (VIP communications) steigėjas ir direktorius. 2017–2018 m. Vilniaus krepšinio klubo „Lietuvos rytas“ direktorius.

2000–2007 m. Anykščių rajono savivaldybės tarybos narys.

Liberalų ir centro sąjungos narys, šios partijos Anykščių skyriaus pirmininkas.

Šaltiniai 

Anykščių merai
Anykščių politikai
Ryšiai su visuomene